Тако је морало бити (драма у три чина)/5
IV

НЕДЕЉКОВИЋ и СОФИЈА

НЕДЕЉКОВИЋ (држећи још увек кутију, седа)
СОФИЈА (излази из собе Јелине) Добар дан, желим!
НЕДЕЉКОВИЋ: Добар дан, Софија! Госпођа је готова?
СОФИЈА: Овај час.
НЕДЕЉКОВИЋ: Данас добро изгледате, Софија!
СОФИЈА: О, и ви, господине!
НЕДЕЉКОВИЋ: Да, то ми сви кажу, ради утехе.
СОФИЈА: Ах, не!
НЕДЕЉКОВИЋ: Е, па хајд', кад тако добро изгледам, насмешите се мало на мене, Софија!
СОФИЈА: Како да се насмешим?
НЕДЕЉКОВИЋ: Но, па онако као што је ред да се насмеши девојка на господина који добро изгледа. То знате ви већ како, очима се насмејете.

Тако је морало бити (драма у три чина)